Številka: 47607-15/2022/3

Datum: 30. 5. 2022

Na podlagi 505. in 526. člena Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17,
22/19 – ZPosS, 158/20 – ZIntPK-C in 18/21), 10. člena Zakona o cestah (Uradni list RS, št. 109/10, 48/12, 36/14 – odl. US, 46/15, 10/18 in 123/21 – ZPrCP-F) in 21. člena Akta o ustanovitvi DRI upravljanje investicij, Družba za razvoj infrastrukture, d. o. o. z dne 9. 12. 2020 je Vlada Republike Slovenije, kot ustanoviteljica in edina družbenica družbe DRI upravljanje investicij, Družba za razvoj infrastrukture, d. o. o., na 383. dopisni seji dne 30. 5. 2022 pod točko 4 sprejela naslednji

S K L E P :

1. Vlada Republike Slovenije se je seznanila z Letnim poročilom družbe DRI upravljanje investicij, Družba za razvoj infrastrukture, d. o. o. za leto 2021, Konsolidiranim letnim poročilom skupine DRI za leto 2021 ter s sklepi nadzornega sveta družbe, sprejetimi ob obravnavi in potrditvi letnega poročila družbe ter konsolidiranega letnega poročila družbe na 67. seji nadzornega sveta družbe, 27. 5. 2022.
2. Bilančni dobiček družbe DRI upravljanje investicij, Družba za razvoj infrastrukture, d. o. o. na dan 31. 12. 2021 znaša 1.558.673,00 EUR in se v višini 779.336,50 EUR nameni za izplačilo udeležbe na dobičku ustanovitelju. Izplačilo udeležbe na dobičku se izvede v treh zaporednih mesečnih obrokih, pri čemer se prva dva obroka izplačata v višini 259.778,83 EUR, zadnji obrok pa v višini 259.778,84 EUR. Obroki se izplačajo od 20. do 25. dne v mesecu, v naslednjih treh mesecih po sprejemu tega sklepa. Preostanek dobička v višini v višini 779.336,50 EUR se razporedi v druge rezerve iz dobička družbe.
3. Podeli se razrešnica poslovodstvu in nadzornemu svetu družbe DRI upravljanje investicij, Družba za razvoj infrastrukture, d. o. o. za poslovno leto 2021. Zahtevki iz odgovornosti za škodo se lahko uveljavljajo tudi proti osebam, ki jim je bila podeljena razrešnica.
4. Poslovodstvo družbe DRI upravljanje investicij, Družba za razvoj infrastrukture, d. o. o. poskrbi za vpis v knjigo sklepov družbe.

Mag. Petra Aleksandra Marolt Vajda

namestnica vršilke dolžnosti generalnega sekretarja

Prejmejo:

* Ministrstvo za infrastrukturo
* Ministrstvo za finance
* Služba Vlade Republike Slovenije za zakonodajo
* Urad Vlade Republike Slovenije za komuniciranje
* DRI upravljanje investicij, d. o. o., Kotnikova 40, 1000 Ljubljana